CELEX: 22009D0107
Language: ro
Date: 2009-10-22 00:00:00
Title: Decizia nr. 107/2009 a Comitetului mixt al SEE din 22 octombrie 2009 de modificare a anexei XI (Servicii de telecomunicații) la Acordul privind SEE

17.12.2009   
            
            
               RO
            
            
               Jurnalul Oficial al Uniunii Europene
            
            
               L 334/4
            
         
      DECIZIA NR. 107/2009 A COMITETULUI MIXT AL SEE
   din 22 octombrie 2009
   de modificare a anexei XI (Servicii de telecomunicații) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XI la acord a fost modificată prin Decizia nr. 96/2009 a Comitetului mixt al SEE din 25 septembrie 2009 (1).
            
         
               (2)
            
            
               Regulamentul (CE) nr. 544/2009 al Parlamentului European și al Consiliului din 18 iunie 2009 de modificare a Regulamentului (CE) nr. 717/2007 privind roamingul în rețelele publice de telefonie mobilă în interiorul Comunității și a Directivei 2002/21/CE privind un cadru de reglementare comun pentru rețelele și serviciile de comunicații electronice (2) trebuie încorporat în acord,
            
         DECIDE:
   Articolul 1
   Anexa XI la acord se modifică după cum urmează:
   
               1.
            
            
               La punctul 5cu [Regulamentul (CE) nr. 717/2007 al Parlamentului European și al Consiliului] se adaugă următorul text:
               „ , astfel cum a fost modificat prin:
               
                           —
                        
                        
                           
                              32009 R 0544: Regulamentul (CE) nr. 544/2009 al Parlamentului European și al Consiliului din 18 iunie 2009 (JO L 167, 29.6.2009, p. 12).
                           În sensul prezentului acord, dispozițiile regulamentului se citesc cu următoarea adaptare:
                           La articolul 1 alineatul (4) se adaugă următoarele paragrafe:
                           
                              «Dacă Banca Centrală Europeană nu a publicat cursul de schimb între moneda euro și króna islandeză la data intrării în vigoare a Deciziei nr. 107/2009 a Comitetului mixt al SEE de încorporare a acestui regulament în Acordul privind SEE, cursul de schimb aplicat va fi cel publicat de Banca Centrală a Islandei la aceeași dată.
                              În scopul unor reduceri ulterioare ale limitelor, astfel cum se prevede la articolul 3 alineatul (2) și la articolul 4 alineatul (2), cursurile de schimb de referință aplicate pentru stabilirea valorilor revizuite sunt cele publicate, în cazul krónei islandeze și în absența unei publicări corespunzătoare de către Banca Centrală Europeană, de către Banca Centrală a Islandei cu o lună înainte de data de la care se aplică valorile revizuite.»”
                           
                        
                     
         
               2.
            
            
               La punctul 5cl (Directiva 2002/21/CE a Parlamentului European și a Consiliului) se adaugă următoarea liniuță:
               
                           „—
                        
                        
                           
                              32009 R 0544: Regulamentul (CE) nr. 544/2009 al Parlamentului European și al Consiliului din 18 iunie 2009 (JO L 167, 29.6.2009, p. 12).”
                        
                     
         Articolul 2
   Textele Regulamentului (CE) nr. 544/2009 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 23 octombrie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 22 octombrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
         
      
   
   
      (1)  JO L 304, 19.11.2009, p. 8.
   
      (2)  JO L 167, 29.6.2009, p. 12.
   
      (3)  Au fost semnalate obligații constituționale.